  Майя Бывальцева 1-тӥ тулыспалысен Удмуртиын коронавирус инфекцилэсь прививка пуктыны нуналъёсты ватсаны чаклало. Со сярысь элькунысь оперативной штаблэн кенешоназ улосвыл кивалтэтлэн тӧроезлэн воштӥсез Эльвира Пинчук ивортӥз. Огазеям группаосты вирнуналэ но удмуртарняе кутозы, ас коже гожтӥськемъёсты – пуксёнэ, покчиарняе но кӧснуналэ 25-тӥ толшорлы Удмуртиын 4 сюрс 495 адями коронавируслэсь прививка пуктӥз ни. Со пӧлысь 750 мурт кыкетӥ компонентсэ пуктӥз ни. Вакцинациез ортчемъёс пӧлын эм ужасьёс (1 сюрс 325 адями, со пӧлысь 145-ез 60 арессэс ортчемын), дышетон удысын ужасьёс (85), калыклы мерлыко юрттэт сётон удысын ужасьёс (10), кема кыстӥськись (хронической) висёнъёслэсь курадӟись муртъёс (2 сюрс 720 адями, со пӧлын 60 арессэс ортчем 850 адями). Та дырлы прививка пуктыны черодэ 3 сюрс 400-лэсь трос адями гожтӥськиз. Толшор пумозь элькунэ 25 сюрс 400 доза «Спутник V» вакцинаез возьмало. Тодэ вайытом, прививка пуктон понна уж сётӥсь пыр яке ас коже гожтӥськыны луэ.  Тегъёс: Тазалык Ижкар Удмуртия коронавирус вакцина прививка  